Γιάννης Φετφατζίδης

Ο Γιάννης Φετφατζίδης (γενν. 21 Δεκεμβρίου 1990, Δράμα) είναι Έλληνας πρώην διεθνής ποδοσφαιριστής που αγωνιζόταν ως πλάγιος μέσος.

 Συλλογική καριέρα 
 Ολυμπιακός Πειραιώς 
Ο Φετφατζίδης ξεκίνησε το ποδόσφαιρο σε νεαρή ηλικία στην ομάδα Α.Σ. Σουρμένων, μια ερασιτεχνική ομάδα των νοτίων προαστίων των Αθηνών και στη συνεχεία προσχώρησε στην παιδική ομάδα του Ολυμπιακού, αφού προηγουμένως είχε περάσει κι από την Ακαδημία του Παναθηναϊκού. Την πρώτη του εμφάνιση με τον Ολυμπιακό την πραγματοποίησε στην εκτός έδρας νίκη εναντίον του Ατρόμητου Αθηνών στις 31 Οκτωβρίου 2009. Η πρώτη του εμφάνιση στο Τσάμπιονς Λιγκ έγινε στον αγώνα του Ολυμπιακού με τη Σταντάρ Λιέγης στο πλαίσιο των ομίλων της διοργάνωσης 2009-10, όταν μπήκε ως αλλαγή στη θέση του Λουσιάνο Γκαλέτι. Την επόμενη χρονιά στα προκριματικά του Γιουρόπα Λιγκ στον εντός έδρας αγώνα με την Μπέσα σκόραρε το πρώτο «ευρωπαϊκό» του γκολ. Στις 23 Νοεμβρίου 2011 σκόραρε το πρώτο του και καθοριστικό για την έκβαση της αναμέτρησης γκολ στους ομίλους του Τσάμπιονς Λιγκ (2011-12) οδηγώντας τον Ολυμπιακό στη νίκη επί της Μαρσέιγ στο Σταντ Βελοντρόμ με σκορ 0-1.

 Τζένοα 
Το Σεπτέμβριο του 2013 μεταγράφηκε στην ιταλική Τζένοα έναντι 4 εκατομμυρίων ευρώ. Στις 26 Μαρτίου 2014 σημείωσε το πρώτο του τέρμα στη Σέριε Α (2013-14), όταν στην εντός έδρας νίκη της ομάδας του εναντίον της Λάτσιο διαμόρφωσε το τελικό 2-0.Το τέρμα του Γιάννη Φετφατζίδη στον αγώνα Τζένοα - Λάτσιο 2-0, www.dailymotion.com (video) Τον Ιανουάριο του 2015 παραχωρήθηκε ως δανεικός για έξι μήνες στην Κιέβο Βερόνα με τη φανέλα της οποίας πραγματοποίησε μόλις τέσσερις εμφανίσεις.

 Αλ Αχλί 
Το καλοκαίρι του 2015 υπέγραψε τριετές συμβόλαιο συνεργασίας με την Αλ Αχλί από τη Σαουδική Αραβία.Στην Αλ Αχλί ο Φετφατζίδης , contra.gr, 31/07/2015. ανακτήθηκε 31/07/2015

 Ολυμπιακός Πειραιώς 
Την 1η Ιουνίου του 2018 επέστρεψε στον Ολυμπιακό υπογράφοντας τριετές συμβόλαιο συνεργασίας. Στις 31 Ιανουαρίου του 2019 το συμβόλαιό του με την ομάδα λύθηκε και αποχώρησε ως ελεύθερος.

 Άρης Θεσσαλονίκης (1η θητεία) 
Στις 2 Φεβρουαρίου 2019 ανακοινώθηκε η απόκτησή του από τον Άρη Θεσσαλονίκης μέχρι το τέλος της περιόδου. Στις 4 Ιουλίου ανακοινώθηκε η επέκταση συνεργασίας με τον Άρη Θεσσαλονίκης, όπου εξελίχθηκε σε έναν από τους ηγέτες της ομάδας, αφότου τη βοήθησε πολλές φορές δημιουργώντας και σκοράροντας αρκετά και κρίσιμα γκολ. Ο «Φέτφα» αγωνίστηκε σε 56 παιχνίδια με απολογισμό επτά γκολ και 13 ασίστ.http://www.gazzetta.gr/football/stoiximan-superleague/2230408/mipos-o-aris-prepei-na-koitaxei-tin-periptosi-fetfatzidi

 Αλ Κορ ΣΚ 
Στις 29 Σεπτεμβρίου 2020, ο Φετφατζίδης εντάχθηκε στο δυναμικό της Αλ Κορ του Κατάρ έναντι μεταγραφικού αντιτίμου 1,1 εκατομμυρίου ευρώ. Το συμβόλαιό του, είχε ισχύ μέχρι το 2023, και ήταν αξίας 1,5 εκατομμυρίων ευρώ ετησίως.Άρης: Ολοκληρώθηκε το deal, πάει Κατάρ ο Φετφατζίδης[لاعب  جيانيس فيتفاتزيديس http://www.filgoal.com/players/17819 لاعب  جيانيس فيتفاتزيديس]

 Αλ Σαϊλία 
Τον Ιούλιο του 2022 ο Φετφατζίδης άφησε την Αλ Κορ και υπέγραψε μονοετές συμβόλαιο με την Αλ Σαϊλία.Αλ Σαϊλίγια: Απέκτησε τον Φετφατζίδη Κατά την εξάμηνη παραμονή του στην Αλ Σαϊλία, κατέγραψε μόνο 7 επίσημες συμμετοχές και σημείωσε 1 τέρμα.

 ΣΠΑΛ 
Στις 22 Ιανουαρίου 2023, ο Φετφατζίδης επέστρεψε στην Ιταλία μετά από οκτώ χρόνια, υπογράφοντας συμβόλαιο διάρκειας 1,5 έτους με την ιταλική ΣΠΑΛ, η οποία αγωνιζόταν στη Σέριε Β.Στη Σπαλ για 1,5 σεζόν ο ΦετφατζίδηςIoannis Fetfatzidis è biancazzurro!

Πέντε ημέρες αργότερα, πραγματοποίησε το ντεμπούτο του με την ομάδα, αντικαθιστώντας τον Lorenzo Dickmann στον εκτός έδρας αγώνα πρωταθλήματος με την Κάλιαρι.Cagliari, salto in alto: batte 2-1 la Spal e aggancia il quinto posto Στις 5 Μαρτίου, σημείωσε το πρώτο (αλλά και μοναδικό) του γκολ με τη φανέλα της ΣΠΑΛ, στην εντός έδρας επιτυχία εναντίον της Τσιταντέλα με 2-1.Spal Cittadella 2-1: prima vittoria per mister OddoLa gioia di Fetfatzidis e della SPAL: primo goal del greco in Italia dal 2015 Συνολικά ο Φετφατζίδης αγωνίστηκε σε 13 επίσημους αγώνες με τη ΣΠΑΛ.

 ΑΠΟΕΛ 
Το καλοκαίρι του 2023, ο Φετφατζίδης αποφάσισε να συνεχίσει την καριέρα του στην Κύπρο για λογαριασμό του ΑΠΟΕΛ, υπογράφοντας συμβόλαιο διετούς διάρκειας.Ο Γιάννης Φετφατζίδης στον ΑΠΟΕΛ για δύο χρόνια Μετά από μόλις 12 εμφανίσεις (χωρίς να σκοράρει κάποιο γκολ), τον Γενάρη του 2024 αποχαιρέτησε τον ΑΠΟΕΛ, λύνοντας κοινή συναινέσει το συμβόλαιό του με τους "γαλαζοκίτρινους".Τέλος και επίσημα από τον ΑΠΟΕΛ ο Φετφατζίδης, απομένουν τα τυπικά για Άρη

 Άρης Θεσσαλονίκης (2η θητεία) 
Στις 4 Ιανουαρίου 2024, επέστρεψε στον Άρη Θεσσαλονίκης, υπογράφοντας συμβόλαιο διάρκειας 1,5 έτους.Επίσημη η επιστροφή του Φετφατζίδη στον Άρη: «Έχω ιδιαίτερο δέσιμο με την ομάδα»

Στις 27 Ιανουαρίου 2024, σημείωσε το νικητήριο τέρμα της ομάδας του στον εκτός έδρας αγώνα πρωταθλήματος κόντρα στην Κηφισιά, σκοράροντας ξανά μετά από 1.217 ημέρες με την «κίτρινη» φανέλα.Επιστροφή στα γκολ για τον Φετφατζίδη: Σκόραρε μετά από 1.217 ημέρες με τη φανέλα του Άρη!

Στις 5 Απριλίου 2025, στον εντός έδρας αγώνα εναντίον του Ο.Φ.Η., ο Φετφατζίδης συμπλήρωσε τις 100 επίσημες συμμετοχές με τη φανέλα του Άρη (81 αγώνες για το πρωτάθλημα, 14 για το κύπελλο και 5 στις ευρωπαϊκές διοργανώσεις).Κατοστάρησε με τη φανέλα του Άρη ο ΦετφατζίδηςΦετφατζίδης: Έφτασε τις 100 συμμετοχές με την φανέλα του Άρη

Διεθνής καριέρα
Ο Φετφατζίδης έκανε το ντεμπούτο του με τη φανέλα της Ελλάδας στις 8 Οκτωβρίου 2010 στον αγώνα με τη Λετονία στα πλαίσια των προκριματικών του Euro 2012. Συμμετείχε στην αποστολή της τελικής φάσης της διοργάνωσης, χωρίς όμως να πάρει χρόνο συμμετοχής.

Υπήρξε επίσης μέλος της αποστολής που συμμετείχε στο Μουντιάλ του 2014 στη Βραζιλία,Η 23άδα του Μουντιάλ, www.gazzetta.gr αγωνιζόμενος δύο φορές.

 Διεθνή γκολ 
 #  Ημερομηνία  Γήπεδο  Αντίπαλος  Σκορ  Έκβαση  Διοργάνωση 1.  9 Φεβρουαρίου 2011  AEL FC Arena, Λάρισα, Ελλάδα    1–0  Νίκη (1–0)  Φιλικός αγώνας 2.  3 Ιουνίου 2011  Στάδιο Γεώργιος Καραϊσκάκης, Πειραιάς, Ελλάδα    1–0  Νίκη (3–1)  Προκριματικά Euro 2012 3.  3 Ιουνίου 2011  Στάδιο Γεώργιος Καραϊσκάκης, Πειραιάς, Ελλάδα    3–1  Νίκη (3–1)  Προκριματικά Euro 2012 

 Στατιστικά καριέρας 
 Σε συλλογικό επίπεδο 
  Πρωτάθλημα  Κύπελλο Ευρώπη Συνολικά Ομάδα  Περίοδος  Συμμετοχές  Γκολ Συμμετοχές  Γκολ Συμμετοχές  Γκολ Συμμετοχές  ΓκολΟλυμπιακός2009–10300010402010–1119230212432011–1217330212242012–1312082202222013–1420000020Τζένοα2013–1431200003122014–1552100062Κιέβο Βερόνα (δανεικός)2014–1540000040Αλ Αχλί2015–1616361502742016–1726362814062017--18ΟλυμπιακόςΆρης Σύνολο καριέρας1351527520318223

Μέχρι 29 Μαΐου 2017.

 Σε διεθνές επίπεδο 
 Εθνική ομάδα ΈτοςΣυμμετοχέςΓκολΕλλάδα201030201183201220201320201460201540201920Συνολικά273

 Τίτλοι 
Ολυμπιακός
 3 Πρωταθλήματα Ελλάδας
2010-11, 2011-12, 2012-13
 2 Κύπελλα Ελλάδας
2012, 2013

Αλ Αχλί
 1 Πρωτάθλημα Σαουδικής Αραβίας
2016
 1 Κύπελλο του Βασιλιά της Σαουδικής Αραβίας
2016
 1 Σούπερ Καπ Σαουδικής Αραβίας
2016

 Ατομικές διακρίσεις 
 Καλύτερος νέος ποδοσφαιριστής στη Σούπερ Λιγκ Ελλάδας για την περίοδο 2010-11

 Παραπομπές 

 Εξωτερικοί σύνδεσμοι 

 Ο Γιάννης Φετφατζίδης στο soccerway
 Η καριέρα του Γιάννη Φετφατζίδη στο national-football-teams
 Ο Γιάννης Φετφατζίδης στο epo.gr
 Στατιστικά σεζόν 2009-10 
 Στατιστικά σεζόν 2010-11 
 Στατιστικά σεζόν 2011-12

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Τζένοα
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Αλ Αχλί ΣΚ (Τζέντα)
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Σαουδική Αραβία